CELEX: 31981R3011
Language: el
Date: 1981-10-21 00:00:00
Title: Κανονισμός (EOK) αριθ. 3011/81 της Επιτροπής της 21ης Οκτωβρίου 1981 περί τροποποίησης του κανονισμού (EOK) αριθ. 2118/74 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών

Avis juridique important

|

31981R3011

Κανονισμός (EOK) αριθ. 3011/81 της Επιτροπής της 21ης Οκτωβρίου 1981 περί τροποποίησης του κανονισμού (EOK) αριθ. 2118/74 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών  

Επίσημη Εφημερίδα αριθ. L 301 της 22/10/1981 σ. 0018 - 0018 Φινλανδική ειδική έκδοση: Κεφάλαιο 3 τόμος 14 σ. 0058  Ισπανική ειδική έκδοση: Κεφάλαιο 03 τόμος 23 σ. 0155  Σουηδική ειδική έκδοση: Κεφάλαιο 3 τόμος 14 σ. 0058  Πορτογαλική ειδική έκδοση : Κεφάλαιο 03 τόμος 23 σ. 0155 

***** ΚΑΝΟΝΙΣΜΟΣ (ΕΟΚ) αριθ. 3011/81 ΤΗΣ ΕΠΙΤΡΟΠΗΣ  της 21ης Οκτωβρίου 1981  περί τροποποιήσεως του κανονισμού (ΕΟΚ) αριθ. 2118/74 περί καθορισμού των λεπτομερειών εφαρμογής του συστήματος των τιμών αναγωγής στον τομέα των οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1116/81 (2), και ιδίως το άρθρο 27 παράγραφος 1,  Εκτιμώντας:  ότι το άρθρο 4 του κανονισμού (ΕΟΚ) αριθ. 2118/74 (3), όπως τροποποιήθηκε τελευταία από την πράξη προσχωρήσεως της Ελλάδος, απαριθμεί τις αντιπροσωπευτικές αγορές εισαγωγής στις οποίες πρέπει να διαπιστώνονται οι τιμές για τα εισαγόμενα προϊόντα·  ότι, όσον αφορά το Ηνωμένο Βασίλειο, οι αγορές του Λίβερπουλ και της Γλασκώβης δεν είναι πλέον τόσο σημαντικές όσο ήταν κατά τη στιγμή που καθορίσθηκαν και ότι μόνον η αγορά του Λονδίνου είναι δυνατόν να θεωρηθεί σαν αντιπροσωπευτική αγορά για το σύνολο των εισαγομένων προϊόντων στο εν λόγω Κράτος μέλος· ότι κατά συνέπεια πρέπει, να διαγραφούν από τον κατάλογο των αντιπροσωπευτικών αγορών, οι αγορές του Λίβερπουλ και της Γλασκώβης·  ότι πρέπει να καθορισθεί σε ECU, η τιμή που εκφράζεται σε λογιστικές μονάδες· ότι ο κανονισμός (ΕΟΚ) αριθ. 652/79 του Συμβουλίου της 29ης Μαρτίου 1979, περί των συνεπειών του ευρωπαϊκού νομισματικού συστήματος στο πλαίσιο της κοινής αγροτικής πολιτικής (4), καθόρισε το συντελεστή μετατροπής που χρησιμοποιείται γι' αυτόν το σκοπό·  ότι οι τιμές αναγωγής των μήλων δεν καθορίζονται πλέον κατά ομάδα ποικιλιών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως των Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2118/74 τροποποιείται ως ακολούθως:  1. Στο άρθρο 4, οι ενδείξεις «Λίβερπουλ, Γλασκώβη» παραλείπονται.  2. Στο άρθρο 5 παράγραφος 2, οι ενδείξεις «0,5 λογιστικές μονάδες ανά 100 χιλιόγραμμα» αντικαθίστανται από την ένδειξη « 0,6 ECU ανά 100 χιλιόγραμμα».  3. Στο άρθρο 6 υπό α τέταρτο εδάφιο, οι ενδείξεις «τα μήλα και » διαγράφονται.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Οκτωβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 118 της 30. 4. 1981, σ. 1.  (3) ΕΕ αριθ. L 220 της 10. 8. 1974, σ. 20.  (4) ΕΕ αριθ. L 84 της 4. 4. 1979, σ. 1.